Diari Oficial de la Generalitat Valenciana


Sumari del DOGV 7163, del 29-11-2013 (2013/11089)

Informació pública de la sentència dictada en el procediment de divorci contenciós número 1089/2011.
----------------------------------------------------------------------------------------------------

### Dades del document

Número de DOGV
:   7163

Data del DOGV
:   29-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11135


Organisme emissor
:   Jutjat de Primera Instància Número 6 de Torrent

Tipus de document
:   Anunci

Informació pública de la sentència dictada en el procediment de divorci contenciós número 1089/2011.  
 [2013/11311]  
Divorci contenciós 1089/2011  
«Ana Dolores López Cañas, magistrada jutgessa del Jutjat de Primera Instància número 6 de Torrent, en data 31 d'octubre de l'any 2012.  
  
Sentència número 163/2012  
Fonaments de dret  
Partint d'esta premissa i atenent el resultat del procés, és procedent acordar les mesures interessades per la mare en l'acte del juí i modificar la seua demanda, en atenció a la circumstància que el pare ha traslladat la residència a Noruega, on té treball. Estos aspectes han quedat acreditats amb la documental incorporada en l'acte del juí del qual igualment resulta l'acord aconseguit pels progenitors quant a l'import de la pensió que el demandat ha de satisfer el seu fill en concepte d'aliments en la quantitat de 200 euros mensuals; pensió que el pare haurà de satisfer en el compte corrent que la mare designe dins dels cinc primers dies de cada mes i que experimentarà les variacions que determine l'índex de preus al consum. Igualment el pare satisfarà la mitat dels gastos extraordinaris consistents en matrícula escolar, llibres de text i material escolar, així com els servicis mèdics que necessite el menor i no estiguen coberts pel sistema de salut publica, d'acord amb el que establix l'article 6 de la Llei valenciana 5/2011, de relacions paternofilials.  
  
El juí, al parer d'este Jutjat, a part de posar de manifest l'acord aconseguit pels progenitors en relació de l'establiment de la pensió, ha permés constatar, així mateix, que el pare ha fixat la residència a Noruega, circumstància per la qual haurà d'establir-se a més de la pàtria potestat compartida, la guarda i custòdia a favor de la mare amb l'atribució també de l'ús i gaudi del domicili familiar, per ser el millor per al fill dels litigants i fixar-se tal com ha interessat la mare un règim de visites flexible i obert a favor del pare, perquè puga relacionar-se amb el xiquet quan es trobe a Espanya.  
  
En este sentit s'establix, com a règim de visites a favor del pare, per a quan es trobe de visita a Espanya, el que ambdós progenitors acorden en benefici del xiquet, sempre que l'acord permeta al menor l'assistència a classe així com a les activitats extraescolars formatives o lúdiques a les quals assistisca habitualment.  
  
En defecte de pacte, el pare, quan es trobe de visita a Espanya podrà estar en companyia del xiquet dos vesprades intersetmanals sense pernocta, des de l'hora d'eixida del col·legi fins a les 20.00 hores i ha d'arreplegar-lo i entregar-lo en el domicili matern, així com els caps de setmana des del divendres, a les 19.00 hores, fins a les 20.00 hores del diumenge, arreplegant-lo i entregant-lo en el domicili matern.  
El pare en cap cas podrà traure el menor del territori espanyol sense consentiment matern.  
Si el pare fixara el domicili a Espanya, en concret en la localitat on visquera el menor o a una distància no superior a 30 quilòmetres, el règim de visites serà l'ordinari, en concret l'establit per María Trinidad García Medina en la seua demanda.  
Dispositiva  
Estime la demanda formulada per María Trinidad García Medina contra Petrica Cozmiuc quant a la dissolució del vincle matrimonial que els unia i el declare dissolt per divorci i, així mateix, acorde com a mesures complementàries les que es descriuen en el fonament jurídic segon d'esta resolució que es donen per reproduïdes.  
  
No és procedent la imposició de condemna en costes.»  
  
Torrent, 19 de novembre de 2013.- La secretària judicial: Pilar Irles Martínez.